Morinda

Morinda, tidligere Morinda Bioactives og Tahitian Noni International, er et datterselskap av Morinda Holdings Inc. og et multi-level marketing-selskapDSN Global 100: The Top Direct Selling Companies in the World  Direct Selling News som markedsfører produkter basert på planten noni. Selskapet ble stiftet i 1996, er basert i Utah i USA og sysselsetter rundt 700 personer. Produksjonen skjer på Tahiti, i Kina, Tyskland og USA. Grunnleggeren Kerry O. Asay var tidligere administrerende direktør i selskapet Nature's Sunshine.KEB wins Lehi Roller Mills bid, court approves sale  Herald Extra

Hovedproduktet til Morinda har siden oppstarten vært juice av noni-planten som har vært brukt i folkemedisinen på stillehavsøyene.Klippet hestehalen, Arendals Tidende, 3. oktober 2012 Denne frukten blir gjerne omtalt som en superfrukt.Myter om frukt og grønnsaker  Opplysningskontoret for frukt og grønnsaker Denne selges for ca. 400 kr pr. liter - «Mirakeljuice» uten effekt, Dagbladet, 3. april 2008 og i 2002 ble det oppgitt at det ble solgt ca.  liter av denne juicen pr. måned.Opinion of the Scientific Committee on Food on Tahitian Noni® juice European Commission Health & Consumer Protection Directorate-General Noni-juicen ble i starten markedsført med påstander om effekt på en rekke sykdommer, deriblant kreft, HIV og depresjon.Manufacturer Agrees to Cease Unproved Claims About Noni Juice The Body Dette fikk forbrukermyndighetene til å reagere ettersom det ikke forelå noen vitenskapelig dokumentasjon på slik effekt.Attorneys General Curb  Claims for "Tahitian Noni" QuackWatch I 1999 ble det derfor inngått et forlik mellom myndigheten i fire amerikanske delstater og Morinda som fastslo at selskapet måtte avstå fra å bruke udokumenterte helsepåstander i sin markedsføring, samt betale  dollar i saksomkostninger. MLM-modellen tilrettelegger for bruk av personlige anekdoter i markedsføringen, altså at selgerne forteller om hvilken effekt de har opplevd selv av å drikke juicen.Hilda (64) satset alt på nettverkssalg, VG, 22. februar 2005 

I Norge har selskapet opplevd medieoppmerksomhet etter kontroversielle metoder for markedsføring der det ble implisert at produktene kunne helbrede kreft.Kreftsyk tilbys «mirakel- juice» Nettavisen I en undersøkelse blant kreftpasienter i 2009 ble det påvist at noni var blant de vanligste naturmidlene som ble anvendt som supplement til konvensjonell kreftbehandling.Urter kan redusere behandlingseffekt, Norsk Farmaceutisk Tidsskrift, 14. april 2009 Produktene og deres påståtte helseeffekter ble også gjennomgått av faglig ekspertise i 2007, og resultatene ble publisert i Tidsskrift for Den norske legeforening.

Juicen fra Morinda ble lenge markedsført som rik på antioksidanter. I en studie gjennomført av den anerkjente ernæringsforskeren Rune Blomhoff ved Universitetet i Oslo rangeres imidlertid denne juicen helt sist blant alle undersøkte kosttilskudd med et langt lavere nivå av antioksidanter enn vanlige typer fruktjuice.Antioksidanter og oksidativt stress Tidsskrift for Den norske legeforening nr. 12, 2004. Markedsføringen er senere endret til å fokusere på innholdet av iridoider.New study links increased iridoid consumption to reduced age levels Morinda De senere år har det blitt benyttet et måleapparat i markedsføringen, dette kalles TruAge og hevdes å kunne måle kroppens helsetilstand.130 personer har testet «skanneren», Malvik-Bladet, 12. mars 2014

I Thailand har Morindas nonijuice blitt analysert på Chaophraya Abhaibhubejhr Hospital og funnet å ikke være annerledes enn juice som selges på vanlige utsalgssteder i Thailand til en tiendedel av prisen.Noni-feber i Thailand, Haugesunds Avis, 11. april 2002

Morinda oppgir selv å omsette for 500 millioner dollar i året.Opportunity  Morinda Bioactives Salget av produktene gjennomføres av uavhengige distributører som mottar provisjon på egne produktsalg og på salg gjennomført av konsulenter man har rekruttert til sitt nettverk i sju ledd under seg.Saft til over 400 kr literen, Haugesunds Avis, 26. mars 2002 Totalt skal selskapet ha over  distributører over hele verden. Selskapet etablerte seg i Norge i 1997 og hadde sin storhetstid på begynnelsen av 2000-årene hvor et selgerkorps på  personer genererte en omsetning på over 100 millioner i året og det ble anslått at over  nordmenn drakk nonijuice hver dag.Kvinner shopper mest på direkten, Adresseavisen, 17. april 2005 Fra 2002 har dette gradvis gått tilbake, og i 2015 var omsetningen under 20 millioner.Morinda Norge AS - Sandvika - Regnskap  Proff Parallelt med tilbakegang i Europa og USA har Morinda hatt vekst i Asia, og i 2015 fikk selskapet også innvilget lisens til å drive direktesalg i Kina.Local biz: Morinda awarded direct selling license in China  Herald Extra

Morinda Norge AS er medlem av den norske interesseorganiasjonen Direktesalgsforbundet.Direktesalgsforbundets medlemmer  Direktesalgsforbundet Første nordmann som startet som selger var Asbjørn Ølnes fra Arendal.Oldemor rik på juice, Aftenposten, 21. februar 2005 Han har også vært den best betalte, og i 2012 passerte han 30 millioner i provisjonsutbetalinger fra Morinda.

I 2018 ble Morinda kjøpt opp av selskapet NewAge, og i 2020 inngikk det samarbeid med MLM-selskapet Ariix. I august 2022 søkte selskapet om konkursbeskyttelse etter at det ikke klarte å betale sine kreditorer. En del av årsaken til det økonomiske uføret selskapet var havnet i skyldtes etterforskning av påståtte bestikkelser i markeder utenfor USA. I oktober 2022 ble det kjent at selskapet var blitt solgt til John Wadsworth som var en av grunnleggerne av Tahitian Noni. I juni 2023 ble det kjent at bobestyrer etter konkursen hadde tatt ut søksmål mot ledelsem i NewAge for «betydelig skade».

 Referanser 

 Eksterne lenker 


Kategori:Nettverksselskaper
Kategori:Selskaper innen alternativ behandling
Kategori:Selskaper fra USA
Kategori:Etableringer i 1996
Kategori:Medlemmer i Direktesalgsforbundet